## Követelmények az osztályozóvizsgára

## Informatika, emelt szint, 11. évfolyam

### **Szövegszerkesztés**

* Hosszú dokumentumok készítéséhez szükséges eszközök (stílusok, jegyzékek, lábjegyzetek, élőfej/előláb, tartalomjegyzék stb.) alkalmazása.
* Táblázatok készítése, képek beszúrása és formázása, vektorgrafikai elem alkalmazása.
* A tipográfiai alapelvek és eszközök alkalmazása a dokumentum céljának megfelelően.
* Korrektúra és a változás-követés eszközeinek alkalmazása közösen használt dokumentumokban.
* Kördokumentum készítése.
* Reprodukciós feladatok kivitelezése.
* Az emelt szintű érettségi szövegszerkesztési feladatainak megfelelő összetett feladat kivitelezése.

### **Táblázatkezelés**

* Adatbevitel különböző forrásból.
* Adattípusok és -formátumok alkalmazása.
* Képletek szerkesztése megfelelő hivatkozások alkalmazásával.
* Összesítő, kereső, feltételes, dátum- és szövegfüggvények alkalmazása.
* Nagy adathalmazok kezelése. Keresés, rendezés, szűrés kivitelezése. Adatbázis-kezelő függvények alkalmazása.
* Hétköznapi problémák modellezése, megoldása táblázatkezelővel.
* Az adatok grafikus ábrázolási lehetőségeinek alkalmazása, diagramkészítés kivitelezése.
* Az emelt szintű érettségi táblázatkezelési feladatainak megfelelő összetett feladat kivitelezése.

### **Adatbázis-kezelés**

* Adattáblák kialakítása alapvető típusokkal (szöveg, szám, dátum, idő, logikai) és megszorításokkal (elsődleges kulcs meghatározása).
* Adattáblák kapcsolatának beállítása.
* Adatok beolvasása különböző forrásokból, a közvetlen adatbevitel eszközeinek alkalmazása.
* Adott problémának megfelelő adatok szűrése, összegzése egy- és többtáblás adatbázisból, grafikus felületen és SQL segítségével.
* Az SQL nyelv DDL- és DML-utasításainak alkalmazása.
* Leírás alapján az adott adatbázis-kezelő rendszer függvényének alkalmazása.
* Az emelt szintű érettségi adatbázis-kezelési feladatainak megfelelő összetett feladat kivitelezése.

### **Algoritmizálás, formális programozási nyelv használata**

* Szöveggel megfogalmazott feladatok és a típusalgoritmusok összekapcsolása programozási feladatokban.
* Egyszerű változótípusok (egész, lebegőpontos, logikai, szöveges), struktúrák, változó- és struktúratömbök alkalmazása a program céljának megfelelően.
* Szövegfájlból történő beolvasás, szövegfájlba történő írás megvalósítása (ellenőrzések nélkül).
* Egyciklusos algoritmusok (eldöntés, keresés, szélsőérték-kiválasztás, megszámlálás, összegzés) alkalmazása programozási feladatokban, strukturált programozási nyelven.
* Közepes nehézségű, típusalgoritmusok egymásba építését igénylő, összetett problémák megoldása.
* Tömb rendezésének megvalósítása tanult algoritmus kivitelezésével vagy nyelvi elemmel.
* Függvények készítése és alkalmazása, érték szerinti paraméterátadással.
* A fejlesztőkörnyezet alapszolgáltatásainak és alapvető hibakereső, nyomkövető eszközeinek alkalmazása.
* Az emelt szintű érettségi programozási feladatainak megfelelő összetett feladat kivitelezése.

## Vizsga összetétele

Gyakorlati feladatlapot kell az osztályozó vizsgán megoldani.

Mivel a 11. évfolyamos osztályozóvizsga esetén a gyakorlati érettségi területei adják a számonkérendő területeket, ezért javasoljuk, hogy annak ideje a szokottnál hosszabb, 180 perc legyen (a programozás részre 90 perc).

## Értékelés

85-100% jeles

70-84% jó

50-69% közepes

30-49% elégséges

0-29% elégtelen